Florian Coldea este cercetat sub control judiciar într-un dosar pentru trafic de influenţă. Fostul şef al SRI a declarat că are încredere în justiţie şi nu a dorit să facă niciun comentariu despre dosarul în care este cercetat.
Gigi Becali a comentat la FANATIK SUPERLIGA acest subiect, dezvăluind culisele “cazului Coldea”. Patronul FCSB a dezvăluit că Gică Popescu a fost încarcerat în anul 2014, cu o zi înaintea alegerilor FRF în care era mare favorit, pentru a avea Răzvan Burleanu cale liberă:
“În fotbal există răutate, duşmănie, invidie. Pentru ce făcea Coldea dacă el îşi putea face banii lui? Pentru ce să îl bage în puşcărie pe ăla, pe ăla, pe ăla? Fă-ţi banii tăi şi n-ai treabă!
Ce-ai cu Gică Popescu? 3 ani şi 10 zile, i-a mai dat şi 10 zile ca să intre la regim închis. Ce-ai cu Gică Popescu, cu Meme Stoica? Procurorul a spus că s-au prescris faptele, dar judecătorul avea scris pe hârtie cât să ia.
Ăla, Mustaţă, judecătorul, a vorbit cu Meme Stoica. Şi i-a zis Meme: «De ce i-ai dat aşa, că îi dădeai 3 ani şi scăpa». Şi el: «Băi, nea Meme-ule, i-aş fi dat de mai mult, dar n-aveam de ce să mă leg. Îi dădeam şi 5 ani, că nu dădeam de la mine».
De ce a făcut Coldea astea? Ca să îi facă lui Domnul astea. De ce şi-a pus păr în cap de parcă-i Cătălin Botezatu? Da, l-a băgat la puşcărie pe Gică Popescu. E Trăilă la Comisii? Am scăpat eu vreodată de amendă? Nu.
Toate, numai amenzi. De ce? Cu Burleanu. Deci, Trăilă, Coldea şi cu Dumbravă. De unde l-au adus pe Burleanu? Nu este al lui Coldea? Nu vă uitaţi la televizor? L-au adus securitatea lor.
Am văzut de Trăilă, care învârte milioanele de euro. Omul care îmi dădea amenzi. Nici nu ştiam că e bărbatul lui Trăilă aia cu politica, cu Băsescu. Mi-a spus Dan Idita că e omul care îmi dă toate amenzile.
L-a pus Burleanu care e omul lui Coldea. Păi de ce l-a băgat Coldea pe Gică Popescu? Ca să ia Burleanu. Dumnezeu nu doarme. Face dreptatea. Ia uite cum o face acum. Mi-a spus cineva că asta e subţire, a luat bani a făcut consultanţă.
Dar dacă îi caută de purici, i-a găsit cu păduchi. Burleanu nu are de ce să cadă. N-are cum să cadă. Nu e afectat pentru că a fost votat de Adunarea Generală. Nu are rost să vorbim de el acum, s-a calificat şi trebuie lăudat.
De ce să cadă Burleanu? Dacă el are la UEFA acolo… e român, lasă-l să crească la UEFA acolo. Ce pierdem noi dacă creştem un român la UEFA? Câştigă fotbalul. Dacă a calificat… gata, acum îl laud.
Să dăm Cezarului, ce-i al Cezarului! Nu putem să criticăm toată viaţa. Hai să îl criticăm toată viaţa pe Gigi Becali. Bine, mă, critică-l pe Becali pentru ce face rău. Dar ce a făcut bine?
Ce a făcut Burleanu? Ce a făcut acolo nu a făcut el, a făcut Coldea şi Securitatea. Dar el a calificat echipa, că el e stăpân acolo. Atâta timp cât el e stăpân acolo, e meritul lui.
Când omul face, trebuie să-l lăudăm. Nu face nici măgării. Arbitrajul s-a mai reglat. Am înţeles că o să scoată şi regula U-21″, a spus Gigi Becali la FANATIK SUPERLIGA.